pythainlp/thai-open-data-go-th huggingface dataset:
ชื่อไทย: เสือข้างลาย เสือสุมาตราไทย
ชื่อสามัญ: Tiger barb, Five-banded barb
ชื่อวิทยาศาสตร์: Puntigrus partipentazona (Fowler 1934)
วงศ์ (Family): Cyprinidae
ถิ่นกำเนิด: แม่น้ำ อ่างเก็บน้ำ และธารน้ำบนภูเขาทั่วทุกภาคของไทย ประเทศมาเลเซีย
รายละเอียด: เป็นปลาขนาดเล็กโตเต็มที่ความยาวไม่เกิน 5 ซม. ขนาดเฉลี่ยความยาวประมาณ 3.5 ซม. ในธรรมชาติชอบอยู่รวมกันเป็นฝูง มีลักษณะ ลำตัวแบนข้างมากมีสีเหลืองอ่อน เหลืองอมเขียวหรือเหลืองอมน้ำตาล มีแถบสีดำพาดขวางลำตัว 5 แถบ แถบที่ 1 พาดผ่านหัวจากบนลงล่างผ่านตาพอดี แถบที่ 3 สั้นมากเริ่มจากโคนครีบหลังยาวลงมาเพียงกึ่งกลางลำตัว ถึงแนวเส้นข้างตัว แถบที่ 5 อยู่บริเวณโคนครีบหาง เส้นข้างลำตัวไม่ต่อเป็นเส้นเดียวกัน ในปลาตัวผู้จะมีสีเข้มสดใสกว่าปลาตัวเมีย ครีบหลังสีส้มมีก้านครีบแข็งอันสุดท้ายแข็งและหยักเป็นหนาม ครีบท้องสีเหลืองนวลหรือสีขาวขอบสีส้มหรือสีแดง  ครีบอก ครีบก้น และครีบหางใสไม่มีสี จะงอยปากสีส้ม กินแพลงก์ตอนสัตว์ ตัวอ่อนแมลงน้ำ และลูกกุ้งขนาดเล็กที่มีชีวิตเป็นอาหาร
ประเภท (Catalogy): ปลาไทย
ชื่อไทย: ซิวหางแดง
ชื่อสามัญ: Blackline rasbora
ชื่อวิทยาศาสตร์: Rasbora borapetensis 
วงศ์ (Family): Cyprinidae	
ถิ่นกำเนิด: พบตั้งแต่ลุ่มแม่น้ำแม่กลอง ถึงแม่น้ำโขง และภาคใต้ไปจนถึงมาเลเซีย และสิงคโปร์ 
รายละเอียด: เป็นปลาซิวที่สามารถเลี้ยงเป็นฝูงในตู้พรรณไม้น้ำได้อย่างสวยงาม เป็นปลาที่เลี้ยงง่าย ปรับตัวอยู่ในตู้ได้ดี กินเก่งมาก มีขนาดใหญ่สุดมีความยาวประมาณ 6 ซม. ขนาดเฉลี่ยความยาวประมาณ 3.5 ซม. มีลักษณะมีรูปร่างเพรียวยาวและแบนข้าง ปากเล็ก ครีบหางเว้าลึก เกล็ดค่อนข้างใหญ่ หัวและด้านท้องสีเงิน ลำตัวตัวมีสีเหลืองอ่อน มีแถบสีดำพาดตามแนวยาวตลอดกลางลำตัวและมีแถบสีทองขนาบด้านบน ครีบใส โคนครีบหางมีสีแดงสดเป็นลักษณะเด่น 
ประเภท (Catalogy): ปลาไทย
ชื่อไทย: ซิวทอง
ชื่อสามัญ: Brilliant rasbora
ชื่อวิทยาศาสตร์: Rasbora einthovenii 
วงศ์ (Family): Cyprinidae	
ถิ่นกำเนิด: ลำธารและอ่างน้ำบริเวณพรุโต๊ะแดงจนถึงพรุในมาเลเซียและสุมาตรา บอร์เนียว 
รายละเอียด: เป็นปลาที่หายาก พบน้อยในแหล่งน้ำธรรมชาติ ขนาดใหญ่สุดความยาวประมาณ 8 ซม. มีรูปร่างทรงกระบอกเรียว แบนข้างเล็กน้อย  ครีบหลังตั้งอยู่กึ่งกลางลำตัว ครีบหางเว้าลึก เส้นข้างลำตัวไม่สมบูรณ์มีถึงเพียงบริเวณหน้าครีบก้น  ตัวมีสีส้มอมทอง เกล็ดสีเงินวาว มีแถบดำพาดตั้งแต่จะงอยปากไปถึงขอบครีบหางตอนกลาง แถบมีขนาดใหญ่ในตอนท้ายลำตัว ครีบสีส้มทอง ครีบหลังมีแถบสีคล้ำหรือเรื่อที่ขอบบน ปลายครีบสีจาง ครีบหางสีส้มสด ครีบก้นมีขลิบสีคล้ำ 
ประเภท (Catalogy): ปลาไทย
ชื่อไทย: ปลามังกร ตะพัด ตะพัดเขียว
ชื่อสามัญ: Asian bonytongue fish, Green Arowana
ชื่อวิทยาศาสตร์: Scleropages formosus
วงศ์ (Family): Osteoglossidae
ถิ่นกำเนิด: เคยพบในภาคตะวันออกและภาคใต้ของประเทศไทย ปัจจุบันยังมีอยู่ในประเทศกัมพูชา
รายละเอียด: เป็นปลาน้ำจืดโบราณชนิดหนึ่ง เคยพบทางภาคตะวันออก ได้แก่ จังหวัดระยอง จันทบุรี และตราด และภาคใต้ ที่จังหวัดสุราษฎร์ธานี สตูล ตามลำธารหรือลำคลองที่น้ำไหลเอื่อย ๆ ปัจจุบันปลาตะพัดได้สูญพันธุ์ไปจากประเทศไทยแล้ว ซึ่งปัจจุบันนำเข้าจากประเทศกัมพูชา เป็นปลาที่ต้องเลี้ยงในตู้ขนาดใหญ่ กินกบ เขียด สัตว์เลื้อยคลานขนาดเล็ก และแมลงขนาดใหญ่ เช่น แมลงสาบ จิ้งหรีด จิ้งจก หรือ เป็นอาหาร มีลักษณะคือลำตัวแบนด้านข้าง ส่วนท้องแบนเป็นสันคม เกล็ดมีขนาดใหญ่และหนา เกล็ดบนเส้นข้างตัวมี 21-24 เกล็ด ครีบหลังและครีบก้นตั้งอยู่ค่อนไปทางปลายหาง ส่วนครีบอกยาวประมาณหนึ่งในสามของความยาวลำตัว ครีบหางกลม ปากกว้างเฉียงขึ้นด้านบน ที่ปลายขากรรไกรล่างมีหนวดขนาดใหญ่แต่สั้นจำนวน 1 คู่ ขนาดใหญ่สุดความยาวประมาณ 1 เมตร ****ความเชื่อสายมูเตลู: "ราชาแห่งปลาสวยงาม"เชื่อกันว่าปลาชนิดนี้จะ
ช่วยเรียกโชคลาภและเงินทอง เสริมสร้างบารมีและความน่าเกรงขาม สง่างาม 
นำธุรกิจการค้ารุ่งเรือง สร้างความก้าวหน้าให้กับหน้าที่การงานได้อีกด้วย สุขภาพแข็งแรง สิ่งชั่วร้ายไม่กล้ำกลาย ครอบครัวอยู่เย็นเป็นสุข เสริมดวงเสริมบารมี
สู่ผู้เลี้ยง    

ประเภท (Catalogy): ปลาอโรวาน่า
ชื่อไทย: หางนกยูง (สีม่วง)
ชื่อสามัญ: Blue grass guppy
ชื่อวิทยาศาสตร์: Poecilla reticulata
วงศ์ (Family): Poeciliidae
ถิ่นกำเนิด: สายพันธุ์ดั้งเดิมมีการกระจายพันธุ์บริเวณทวีปอเมริกากลางจนถึงอเมริกาใต้ 
รายละเอียด: เป็นปลาน้ำจืดที่มีขนาดเล็กมาก มีความยาวไม่เกิน 5 เซนติเมตร มีจุดเด่นคือครีบหางที่มีขนาดใหญ่ ตัวผู้และตัวเมียมีความแตกต่างกันจนเห็นได้ชัด กล่าวคือ ตัวผู้มีขนาดลำตัวที่เล็กกว่ามาก แต่มีสีสันและครีบที่สวยงามกว่า ขณะที่ตัวเมียตัวใหญ่กว่า ท้องอูม สีสันและครีบเครื่องเล็กกว่า และยังมีปลาหางนกยูงที่มี 2 เพศในตัวเดียวกัน ทำให้สามารถสืบพันธุ์แบบไม่อาศัยเพศได้
ประเภท (Catalogy): ปลาหางนกยูง
ชื่อไทย: เทวดาหินอ่อน
ชื่อสามัญ: Marble angelfish
ชื่อวิทยาศาสตร์: Pterophyllum scalare
วงศ์ (Family): Cichlidae
ถิ่นกำเนิด: ลุ่มน้ำอเมซอน โอริโนโค ในประเทศบราซิล และเวเนซูเอล่า ทวีปอเมริกาใต้
รายละเอียด: เป็นปลาที่สามารถเลี้ยงเป็นฝูงรวมกันหลายสายพันธุ์ในตู้ที่มีพรรณไม้น้ำ ว่ายน้ำช้า ๆ อุปนิสัยรักสงบ สามารถเลี้ยงและผสมพันธุ์วางไข่ในตู้ได้ เลี้ยงรวมกับปลาชนิดอื่นได้ 
ในทุกสายพันธุ์มีลักษณะตัวแบนมาก ครีบและหางยื่นยาวออกมาจากลำตัว ครีบท้องเรียวเล็กและปลายชี้แหลม สีลำตัวและลวดลายได้รับการพัฒนาให้มีหลายสายพันธุ์ เจริญเติบโตเต็มที่ขนาดความยาวประมาณ 12 ซม. ในชนิดนี้มีลักษณะเด่น คือ ลำตัวมีสีเงินและมีแถบสีดำกระจายตลอดลำตัว คล้ายลวดลายของหินอ่อน ครีบมีลวดลายเหมือนลำตัว ครีบอกสีขาว
ประเภท (Catalogy): ปลาหมอสี
ชื่อไทย: เทวดาบลู, เทวดาม้าลาย 
ชื่อสามัญ: Blue angelfish, Zebra angelfish
ชื่อวิทยาศาสตร์: Pterophyllum scalare 
วงศ์ (Family): Cichlidae
ถิ่นกำเนิด: ลุ่มน้ำอเมซอน โอริโนโค ในประเทศบราซิล และเวเนซูเอล่า ทวีปอเมริกาใต้
รายละเอียด: มีลักษณะเด่นคือ ลำตัวมีสีเงินอมเขียวหรือฟ้า และมีแถบสีดำขวางลำตัวเป็นระเบียบ 3-4 แถบ แถบแรกพาดผ่านตา แถบสุดท้ายอยู่โคนครีบหาง มีแถบใหญ่พาดตั้งแต่ปลายครีบหางถึงปลายครีบท้อง ครีบอกมีสีฟ้า ครีบทุกครีบมีลวดลายเหมือนลำตัว มีดวงตาสีแดง
ประเภท (Catalogy): ปลาหมอสี
ชื่อไทย: เทวดาเงิน, เทวดาแพลทตินั่ม (สีขาว)
ชื่อสามัญ: Silver angelfish, Platinum angelfish
ชื่อวิทยาศาสตร์: Pterophyllum scalare
วงศ์ (Family): Cichlidae
ถิ่นกำเนิด: ลุ่มน้ำอเมซอน โอริโนโค ในประเทศบราซิล และเวเนซูเอล่า ทวีปอเมริกาใต้
รายละเอียด: มีลักษณะเด่นคือ ลำตัวมีสีเงินแวววาวทั้งลำตัว ครีบทุกครีบมีสีเงิน มีแถบสีเหลืองอ่อนจาง ๆ บริเวณครีบหลัง ครีบท้อง และครีบหาง เทวดาแพลทตินั่ม ลำตัวมีสีเงินวาวสะท้อนแสงทั้งลำตัว ครีบทุกครีบใส มีสีเงินวาว เงิน มีแถบขาวจาง ๆ บริเวณครีบหลังและครีบหาง ได้รับความนิยมเลี้ยงเป็นปลาสวยงาม ทำให้มีการเลี้ยงกันอย่างแพร่หลาย และจากการเพาะเลี้ยงและคัดพันธุ์ทำให้เกิดสายพันธุ์ใหม่ๆและมีการตั้งชื่อต่างๆอีกหลายชื่อ เช่น ปลาเทวดาเงิน (Silver Angelfish)   ปลาเทวดาดำ (Black Angelfish) ปลาเทวดาลายม้าลาย (Zebra Angelfish)   ปลาเทวดาลายหินอ่อน (Marble Angelfish) ปลาเทวดาสีเทา (Gray Angelfish) ปลาเทวดาสีชอกโกเลต (Chocolate Angelfish)  ปลาเทวดาลายดำครึ่งตัว(Half Black Angelfish) ปลาเทวดาขาว (White or Ghost  Angelfish) ปลาเทวดาทอง (Gold Angelfish) ปลาเทวดาลายจุด (Spotled Angelfish) และ Koi Angelfish ถึงแม้ปลาเทวดาจะเป็นปลาจากต่างประเทศ แต่นักเพาะเลี้ยงปลาสวยงามในบ้านเราก็สามารถดำเนินการเพาะพันธุ์ และผลิตลูกปลาเทวดาชนิดต่างๆภายในประเทศไทยได้เป็นจำนวนมาก ลักษณะการกิน กินได้ทั้ง ตัวอ่อนแมลงน้ำ ลูกน้ำ ไรน้ำ   และแพลงตอนสัตว์ และอาหารเม็ด   
ประเภท (Catalogy): ปลาหมอสี
ชื่อไทย: เทวดาสามสี
ชื่อสามัญ: Tricolour angelfish
ชื่อวิทยาศาสตร์: Pterophyllum scalare
วงศ์ (Family): Cichlidae
ถิ่นกำเนิด: ลุ่มน้ำอเมซอน โอริโนโค ในประเทศบราซิล และเวเนซูเอล่า ทวีปอเมริกาใต้
รายละเอียด: มีลักษณะเด่นคือ มีลำตัวมีสีเงิน เหลือง และดำ ครีบอกมีสีเงิน มีจุดสีดำขนาดไม่สม่ำเสมอกระจายทั่วลำตัว โดยเฉพาะบริเวณส่วนท้ายของลำตัว
ประเภท (Catalogy): ปลาหมอสี
ชื่อไทย: เทวดาทอง
ชื่อสามัญ: Gold angelfish
ชื่อวิทยาศาสตร์: Pterophyllum scalare
วงศ์ (Family): Cichlidae
ถิ่นกำเนิด: ลุ่มน้ำอเมซอน โอริโนโค ในประเทศบราซิล และเวเนซูเอล่า ทวีปอเมริกาใต้
รายละเอียด: มีลักษณะเด่นคือ ลำตัวมีสีทองทั้งตัว ครีบหลังมีแถบสีดำจาง ๆ ครีบอกสีทอง ครีบท้องและครีบหางใสและมีสีทองจาง ๆ 
ประเภท (Catalogy): ปลาหมอสี
ชื่อไทย: ปอมปาดัวร์สายพันธุ์บราวน์ดีซเคิซ, ปอมสีน้ำตาล, ปอมห้าสี 
ชื่อสามัญ: Brown discus
ชื่อวิทยาศาสตร์: Symphysodon aequifasciata var.
วงศ์ (Family): Cichlidae
ถิ่นกำเนิด: ประเทศบราซิล
รายละเอียด: มีลักษณะเด่นคือ สีพื้นลำตัวมีตั้งแต่เหลืองจนถึงน้ำตาลเข้ม มีแถบสีดำเข้มขวางลำตัวจำนวน 9 แถบ แถบสีดำแถบแรกที่พาดผ่านนัยน์ตาจะเป็นสีดำเข้ม และแถบที่เก้าที่อยู่โคนหางสีจะดำเข้มกว่าแถบแรก ซึ่งทั่วไปปอมสีน้ำตาลจะมีสีพื้นลำตัวหลากหลายตั้งแต่เหลืองจาง ๆ เหลืองถึงน้ำตาลปนดำและเกือบแดง และมีลายเทอร์คอยส์เล็กน้อยเฉพาะที่หัวหน้าผากและครีบก้น เป็นปอมชนิดแรกที่มีการส่งออกและซื้อขายกันแพร่กระจายไปยังประเทศต่าง ๆ ทั่วโลก และเป็นปลาป่าชนิดแรกที่สามรถเพาะพันธุ์ได้สำเร็จในบ่อเลี้ยง สามารถเลี้ยงเป็นฝูงรวมกันหลายสายพันธุ์ในตู้ที่มีพรรณไม้น้ำ ว่ายน้ำช้า ๆ อุปนิสัยรักสงบ สามารถเลี้ยงและผสมพันธุ์วางไข่ในตู้ได้ เลี้ยงรวมกับปลาชนิดอื่นได้ 
 

ประเภท (Catalogy): ปลาหมอสี
ชื่อไทย: ปอมปาดัวร์สายพันธุ์ บลูไดมอนด์, บลูดีซเคิซ, ปอมฟ้า
ชื่อสามัญ: Blue discus
ชื่อวิทยาศาสตร์: Symphysodon aequifasciata 
วงศ์ (Family): Cichlidae
ถิ่นกำเนิด: ตอนเหนือของลุ่มน้ำอเมซอน
รายละเอียด: ลำตัวจะมีสีฟ้าอมเขียวสะท้อนแสงสวยงาม ไม่มีลวดลายเหมือนปลาปอมปาดัวร์สายพันธุ์อื่นๆ สามารถเลี้ยงเป็นฝูงรวมกันหลายสายพันธุ์ในตู้ที่มีพรรณไม้น้ำ ว่ายน้ำช้า ๆ อุปนิสัยรักสงบ สามารถเลี้ยงและผสมพันธุ์วางไข่ในตู้ได้ เลี้ยงรวมกับปลาชนิดอื่นได้ 


ประเภท (Catalogy): ปลาหมอสี
ชื่อไทย: ปอมปาดัวร์สายพันธุ์จุดแดง, ปอมเสือดาว 
ชื่อสามัญ: Leopard discus 
ชื่อวิทยาศาสตร์: Symphysodon aequifasciata var.
วงศ์ (Family): Cichlidae
ถิ่นกำเนิด: พัฒนาสายพันธุ์ในประเทศเยอรมนี
รายละเอียด: มีลักษณะเด่นคือ มีจุดแดงบนลำตัว อาจมีแถบดำที่เป็นเอกลักษณ์ของปลาป่าปรากฏให้เห็นที่พาดผ่านนัยน์ตา ลำตัว และโคนหาง
ประเภท (Catalogy): ปลาหมอสี
ชื่อไทย: ปอมปาดัวร์สายพันธุ์ฝุ่น 
ชื่อสามัญ: Pegeon blood discus 
ชื่อวิทยาศาสตร์: Symphysodon aequifasciata var.
วงศ์ (Family): Cichlidae
ถิ่นกำเนิด: พัฒนาสายพันธุ์ในประเทศเยอรมนี
รายละเอียด: เป็นปลาลูกผสมที่ได้จากการคัดพันธุ์ของนักเลี้ยงปลาชาวไทย ปอมฝุ่นเกิดจากพ่อแม่ปลาเจ็ดสีหรือสไทร์พเทอร์คอยส์ มีลักษณะที่แตกต่างจากปอมเจ็ดสีคือลำตัวมีสีพื้นเหลืองปนน้ำตาลถึงแดงปนน้ำตาล ลายเป็นสีขาวเกือบขาวเงินผสมเทอร์คอยส์ ลักษณะเด่นคือมีจุดดำหรือเขม่ากระจายอยู่มากบ้างน้อยบ้างเกือบทั้งตัวและไม่มีแถบดำขวางลำตัว 
ประเภท (Catalogy): ปลาหมอสี
ชื่อไทย: ปอมปาดัวร์สายพันธุ์สเนคสกิน, ปอมงู 
ชื่อสามัญ: Snakeskin discus
ชื่อวิทยาศาสตร์: Symphysodon aequifasciata var.
วงศ์ (Family): Cichlidae
ถิ่นกำเนิด: ลุ่มแม่น้ำอเมซอน
รายละเอียด: ปอมสายพันธุ์นี้กลายพันธุ์มาจากพวกสไทร์พเทอร์คอยส์ ปลาพวกนี้มีอายุ 1.5 เดือนจะมีแถบดำที่ขวางลำตัว 14 แถบ และจะค่อย ๆ จางไปเมื่อปลาเติบโตขึ้น จะปรากฏลวดลายเส้นเล็ก ๆ ยาวตามลำตัว หรือเป็นจุดสีเทาปนเขียวหรือบางตัวเป็นสีขาวเงิน บางตัวจุดสีเล็กละเอียดแบบลายข้าวตอกดูคล้ายหนังงู จึงได้ชื่อตามลักษณะดังกล่าว สีพื้นที่หัวและแก้มเป็นลวดลายเล็ก ๆ เป็นสีส้มปนน้ำตาล บางตัวมีสีแดงหรือเทอร์คอยส์ ปัจจุบันมีการพัฒนาสายพันธุ์โดยนำมาผสมข้ามพันธุ์กับปอมลูกผสมของปอมเขียว ให้ลูกผสมมีลวดลายและจุดสีแดงเพิ่มมากขึ้น และผสมข้ามพันธุ์กับปอมฝุ่น
ประเภท (Catalogy): ปลาหมอสี
ชื่อไทย: ปอมปาดัวร์สายพันธุ์สไทร์พเทอร์คอยส์, ปอมเจ็ดสี
ชื่อสามัญ: Striped turquoise discus
ชื่อวิทยาศาสตร์: Symphysodon aequifasciata var.
วงศ์ (Family): Cichlidae
ถิ่นกำเนิด: พัฒนาสายพันธุ์ในประเทศเยอรมนี
รายละเอียด: มีลายขวางลำตัวที่เป็นสีดำ ซึ่งลักษณะของปลาป่าปรากฏให้เห็นเด่นชัด โดยเฉพาะลายที่นัยน์ตาและโคนหาง มีลายเล็กสีน้ำตาล ลายสีฟ้าเป็นลายและไม่ชัดเจน ในปลาที่ถูกพัฒนาสายพันธุ์ขึ้นใหม่ ปรากฎลวดลายสวยงามคล้ายปอมลายงู แต่ลวดลายมีขนาดใหญ่กว่า และไม่ละเอียดเท่า ทำให้เห็นสีพื้นลำตัวที่มีสีเขียวหรือฟ้าแวววาวมากกว่า
ประเภท (Catalogy): ปลาหมอสี
ชื่อไทย: ออสการ์
ชื่อสามัญ: Oscar 
ชื่อวิทยาศาสตร์: Astronotus ocellatus 
วงศ์ (Family): Cichlidae
ถิ่นกำเนิด: ลุ่มแม่น้ำโอริโนโก แม่น้ำอเมซอน และแม่น้ำ La Plata ในทวีปอเมริกาใต้
รายละเอียด: เป็นปลาที่มีนิสัยค่อนข้างก้าวร้าว มีอาณาเขตเป็นของตัวเอง สามารถเลี้ยงเดี่ยว หรือเป็นฝูงในตู้ที่ตกแต่งด้วยก้อนหิน ขอนไม้  มีลักษณะ ลำตัวแบนข้างและลำตัวค่อนข้างลึก มีลายสีแถบแดงที่ด้านข้างลำตัว สีของปลาขนาดเล็กพบว่ามีสีแดงสลับกับสีดำ เมื่อโตขึ้นสีจะเปลี่ยนไปเป็นสีเทาและสีส้มแดง ส่วนครีบมีสีดำหรือทองมีรูปร่างแบน ปากใหญ่ ปากล่างยาวกว่าปากบน ปากเชิดขึ้น เจริญเติบโตเร็ว ตัวโตเต็มวัยมีขนาดความยาว 12-14 นิ้ว ถ้าเลี้ยงดูอย่างดีสามารถมีชีวิตอยู่ได้ถึง 10 ปี 
ประเภท (Catalogy): ปลาหมอสี
ชื่อไทย: ออสการ์เผือก
ชื่อสามัญ: Albino oscar 
ชื่อวิทยาศาสตร์: Astronotus ocellatus 
วงศ์ (Family): Cichlidae
ถิ่นกำเนิด: ลุ่มแม่น้ำโอริโนโก แม่น้ำอเมซอน และแม่น้ำ La Plata ในทวีปอเมริกาใต้
รายละเอียด: เป็นปลาที่มีนิสัยค่อนข้างก้าวร้าว มีอาณาเขตเป็นของตัวเอง สามารถเลี้ยงเดี่ยว หรือเป็นฝูงในตู้ที่ตกแต่งด้วยก้อนหิน ขอนไม้ มีลักษณะ ลำตัวแบนข้าง และมีความลึกของลำตัวมาก พื้นลำตัวมีสีขาวเงิน มีจุดสีแดงที่ด้านข้างลำตัว นัยน์ตาสีแดง ปากใหญ่ เจริญเติบโตเร็ว ตัวโตเต็มวัยมีขนาดความยาว 12-14 นิ้ว 
ประเภท (Catalogy): ปลาหมอสี
ชื่อไทย: ออสการ์ลายเสือ 
ชื่อสามัญ: Tiger oscar 
ชื่อวิทยาศาสตร์: Astronotus ocellatus 
วงศ์ (Family): Cichlidae
ถิ่นกำเนิด: ลุ่มแม่น้ำโอริโนโก แม่น้ำอเมซอน และแม่น้ำ La Plata ในทวีปอเมริกาใต้
รายละเอียด: เป็นปลาที่มีนิสัยค่อนข้างก้าวร้าว มีอาณาเขตเป็นของตัวเอง สามารถเลี้ยงเดี่ยว หรือเป็นฝูงในตู้ที่ตกแต่งด้วยก้อนหิน ขอนไม้ ลำตัวแบนข้างและมีความลึกของลำตัวค่อนข้างมาก พื้นลำตัวมีสีคล้ำ ส่วนหัวและหลังสีเขียวอมน้ำตาล มีลายเส้นสีแดงคล้ายลายเสือ มีจุดดำขอบสีแกงขนาดใหญ่อยู่บริเวณโคนครีบหาง ปากใหญ่ ปากล่างยาวกว่าปากบน
ประเภท (Catalogy): ปลาหมอสี
ชื่อไทย: ออสการ์ลายเสือเผือก 
ชื่อสามัญ: Albino tiger oscar 
ชื่อวิทยาศาสตร์: Astronotus ocellatus 
วงศ์ (Family): Cichlidae
ถิ่นกำเนิด: ลุ่มแม่น้ำโอริโนโก แม่น้ำอเมซอน และแม่น้ำ La Plata ในทวีปอเมริกาใต้
รายละเอียด: เป็นปลาที่มีนิสัยค่อนข้างก้าวร้าว มีอาณาเขตเป็นของตัวเอง สามารถเลี้ยงเดี่ยว หรือเป็นฝูงในตู้ที่ตกแต่งด้วยก้อนหิน ขอนไม้ มีรูปร่างและลวดลายเหมือนออสการ์ลายเสือ แต่พื้นลำตัวมีส้ม มีลายเส้นสีขาวทั่วลำตัวและครีบ ปากใหญ่ ปากล่างยาวกว่าปากบน 


ประเภท (Catalogy): ปลาหมอสี
ชื่อไทย: ปลาหมอบัตเตอร์
ชื่อสามัญ: Tilapia zebra 
ชื่อวิทยาศาสตร์: Tilapia buttikoferi 
วงศ์ (Family): Cichlidae
ถิ่นกำเนิด: ทางตะวันตกของแอฟริกา
รายละเอียด: เป็นปลาหมอที่มีนิสัยค่อนข้างดุร้าย ควรแยกเลี้ยงเดี่ยว หรือสามารถเลี้ยงรวมกันหลายๆตัว หรือเลี้ยงรวมกับปลาหมอสายพันธุ์อื่นๆได้ แต่ต้องมีขนาดใกล้เคียงกัน เป็นปลาหมอที่มีขนาดค่อนข้างใหญ่ ขนาดโตเต็มที่ประมาณ 30-40 ซม. จึงควรเลี้ยงในตู้ที่มีขนาดใหญ่ มีลำตัวค่อนข้างหนาล่ำสันดูแข็งแรง มีพื้นสีลำตัวเป็นฟ้าเทาอมเหลือง มีลายพาดลำตัว 7-8 แถบ เป็นปลาหมอที่เลี้ยงง่าย กินอาหารสดหรืออาหารสำเร็จรูปเป็นอาหาร ซึ่งจะกินเก่ง โตเร็ว และเชื่องกับคน มักขึ้นมากินอาหารกับมือคนได้
ประเภท (Catalogy): ปลาหมอสี
ชื่อไทย: ออสเซราลิส 
ชื่อสามัญ: Peacock bass 
ชื่อวิทยาศาสตร์: Cichla ocellaris 
วงศ์ (Family): Cichlidae
ถิ่นกำเนิด: ลุ่มแม่น้ำอเมซอน ทวีปอเมริกาใต้
รายละเอียด: ปลาในสกุล Cichla เป็นปลาหมอนักล่าที่มีความใหญ่ เจริญเติบโตและแพร่พันธุ์ได้เร็วในแหล่งน้ำธรรมชาติ มีรายงานว่าแพร่พันธุ์ในอ่างเก็บน้ำ Tri An ประเทศเวียดนาม จนเกิดผลกระทบต่อระบบนิเวศและความหลากหลายของชนิดปลาพื้นเมือง ในประเทศไทยพบแพร่พันธุ์ในอ่างเก็บน้ำพุหวาย จังหวัดเพชรบุรี ไม่ควรปล่อยหรือทำให้หลุดลงไปในแหล่งน้ำธรรมชาติ ปลาในสกุล Cichla เป็นปลาหมอที่มีความใหญ่โตที่สุดในอเมริกาใต้ ในแม่น้ำอะเมซอนมีหลายสายพันธุ์ ครีบหางมีลวดลายคล้ายลายบนขนของนกยูง จึงมีชื่อเรียกว่า Peacock bass มีขนาดใหญ่ที่สุดประมาณ 100 ซม. ปลาขนาดเล็กจะมีแถบดำขนานกับลำตัวตั้งแต่แก้มไปจนถึงหาง เมื่อโตลายดังกล่าวจะหายไป 
ประเภท (Catalogy): ปลาหมอสี
ชื่อไทย: เทเมนลิส
ชื่อสามัญ: Peacock bass 
ชื่อวิทยาศาสตร์: Cichla tamensis 
วงศ์ (Family): Cichlidae
ถิ่นกำเนิด: ลุ่มแม่น้ำอเมซอน ทวีปอเมริกาใต้
รายละเอียด: มีลักษณะคล้ายกับ ออสเซราลิส แต่มีสีสันสะดุดตามากกว่า ลำตัวมีแถบดำพาดตามความยาวลำตัว 1 แถบ และพาดตามแนวขวางห่าง ๆ 4 แถบ โคนครีบหางมีจุดดำขอบเหลืองขนาดใหญ่ 1 จุด ครีบหลังและครีบหางมีจุดประสีขาว ครีบอกและครีบก้นมีสีส้มแดง ครีบหางมีลวดลายคล้ายลายบนขนของนกยูง สามารถเลี้ยงเป็นฝูงร่วมกับปลาในตระกูลเดียวกันในตู้ปลาขนาดใหญ่ 
ประเภท (Catalogy): ปลาหมอสี
ชื่อไทย: หมอแรมแดง
ชื่อสามัญ: Jewel cichlid, Jewelfish
ชื่อวิทยาศาสตร์: Hemichromis bimaculatus 
วงศ์ (Family): Cichlidae
ถิ่นกำเนิด: แม่น้ำในทวีปแอฟริกาฝั่งตะวันตก
รายละเอียด: สามารถเลี้ยงเป็นฝูงร่วมกับปลาในตระกูลเดียวกันในตู้ปลาขนาดใหญ่ ค่อนข้างดุร้ายกับปลาหมอชนิดอื่น 
มีลักษณะรูปร่างเรียวยาว แบนข้างเล็กน้อย พื้นลำตัวสีแดงมีจุดสีฟ้าแวววาวตลอดลำตัว หัวเล็ก ตาเล็ก ครีบทุกครีบมีสีแดง มีแถบและลายจุดสีฟ้า ครีบหลังและครีบหางแดงปลายครีบสีแดง มีจุดดำขนาดใหญ่ 2 จุด คือ บริเวณกระพุ้งแก้มและกลางลำตัว โคนครีบหางมีจุดดำขนาดเล็กหรือไม่มี เพศผู้มีสีสดใสกว่าเพศเมีย ขนาดเฉลี่ย 10-13 ซม. 
ประเภท (Catalogy): ปลาหมอสี
ชื่อไทย: หมอแรม 7 สี, หมอรามิเรซ
ชื่อสามัญ: Ramirez’s dwarf cichlid, Butterfly dwarf cichlid, Ram cichlid
ชื่อวิทยาศาสตร์: Microgeophagus ramirezi 
วงศ์ (Family): Cichlidae
ถิ่นกำเนิด: ทวีปอเมริกาใต้ แถบประเทศโคลัมเบีย และเวเนซูเอล่า
รายละเอียด: เป็นปลาหมอขนาดเล็กสามารถเลี้ยงเป็นฝูงในตู้ขนาดเล็กที่ตกแต่งด้วยก้อนหิน ขอนไม้ และพรรณไม้น้ำ มีรูปร่างแบนข้าง ลำตัวกว้าง ส่วนหัวค่อนข้างใหญ่เมื่อเทียบสัดส่วนกับลำตัว ครีบหางสั้นเป็นรูปสามเหลี่ยม ครีบหลังเชื่อมยาวต่อกันตั้งสูงชันคล้ายกำแพง ก้านครีบแข็ง 3-4 ก้านแรกของครีบหลังมีสีดำตั้งสูงชันขึ้นมา ขอบตามีสีแดง มีเส้นดำพาดตาจากบนหัวลงมาเกือบถึงใต้คอ มีจุดดำขนาดค่อนข้างใหญ่อยู่บริเวณปลายตัวเห็นเด่นชัด สีสันของปลาชนิดนี้สดใส เหลือบพราย มีจุดเขียวอมฟ้าสะท้อนแสงเคลือบบนเกล็ดเต็มลำตัว ยกเว้นส่วนท้องที่จะมีสีออกเหลือง เพศผู้มีความยาวของครีบต่าง ๆ และขนาดลำตัวยาวกว่าและใหญ่กว่าเพศเมียอย่างเห็นได้ชัด ปลาเพศผู้เมื่อโตเต็มที่จะมีความยาวประมาณ 7 ซม. ส่วนเพศเมีย 4-5 ซม. 
ประเภท (Catalogy): ปลาหมอสี
ชื่อไทย: หมอแรมทอง
ชื่อสามัญ: Golden Ram cichlid
ชื่อวิทยาศาสตร์: Microgeophagus ramirezi var. 
วงศ์ (Family): Cichlidae
ถิ่นกำเนิด: ทวีปอเมริกาใต้ แถบประเทศโคลัมเบีย และเวเนซูเอล่า
รายละเอียด: รูปร่างเหมือนแรม 7 สี พื้นลำตัวสีเหลืองทอง มีจุดประสีขาวหรือฟ้าอ่อนตั้งแต่ช่วงกลางลำตัวไปจนถึงครีบหาง ครีบท้องสรแดง ขอบครีบสีฟ้า สามารถเลี้ยงเป็นฝูงในตู้ขนาดเล็กที่ตกแต่งด้วยก้อนหิน ขอนไม้ และพรรณไม้น้ำ ได้เช่นกัน
ประเภท (Catalogy): ปลาหมอสี
ชื่อไทย: หมอบลูนีออนแรม, หมอแรมเยอรมัน
ชื่อสามัญ: Blue neon ram, German ram cichlid
ชื่อวิทยาศาสตร์: Microgeophagus ramirezi var. 
วงศ์ (Family): Cichlidae
ถิ่นกำเนิด: ทวีปอเมริกาใต้ แถบประเทศโคลัมเบีย และเวเนซูเอล่า
รายละเอียด: รูปร่างแบนข้าง ลำตัวยาวกว่าแรม 7 สี ส่วนหัวค่อนข้างใหญ่เมื่อเทียบสัดส่วนกับลำตัว ครีบหางสั้นเป็นรูปสามเหลี่ยมเว้าตื้น ครีบหลังยกสูงและยาว ขอบตามีสีแดงพื้นลำตัวสีฟ้าสะท้อนแสงสวยงามเป็นจุดเด่น ส่วนหัวมีสีเหลือง ปนกับสีฟ้าสะท้อนแสง 
ประเภท (Catalogy): ปลาหมอสี
ชื่อไทย: หมอแคระเวียจิต้า
ชื่อสามัญ: Veijita dwarf cichlid
ชื่อวิทยาศาสตร์: Apistogramma viejita 
วงศ์ (Family): Cichlidae
ถิ่นกำเนิด: ประเทศโคลัมเบีย ทวีปอเมริกาใต้ 
รายละเอียด: เป็นปลาหมอขนาดเล็กมีขนาดโตเต็มที่ประมาณ 3-4.6 ซม. มีนิสัยรักสงบ สามารถเลี้ยงรวมระหว่างเพศผู้ 1 ตัว และเพศเมียหลาย ๆ ตัว ตู้เลี้ยงควรประกอบด้วยก้อนหิน ขอนไม้ และพรรณไม้น้ำ เพื่อเป็นที่กำบัง และควรจะมืด มีแสงสลัว เพื่อที่จะช่วยขับสีของปลาให้เด่นชัดสวยงาม มีลักษณะคือ ลำตัวยาวและแบนข้างเล็กน้อย ลำตัวมีสีเหลืองแถบสีส้มกระจายทั่ว ส่วนของครีบหลัง ครีบท้อง และครีบก้น มีปลายครีบเป็นกระโดงยาว ครีบหางส่วนขอบปลายด้านบนและด้านล่างมีส่วนปลายยื่นยาวออกมา
ประเภท (Catalogy): ปลาหมอสี
ชื่อไทย: หมอแคระไตรฟาส
ชื่อสามัญ: Trifasiata dwarf cichlid
ชื่อวิทยาศาสตร์: Apistogramma trifasiata 
วงศ์ (Family): Cichlidae
ถิ่นกำเนิด: ประเทศโคลัมเบีย ทวีปอเมริกาใต้ 
รายละเอียด: เป็นปลาหมอขนาดเล็ก โตเต็มที่ประมาณ3-4.6 ซม. มีนิสัยรักสงบ สามารถเลี้ยงรวมระหว่างเพศผู้ 1 ตัว และเพศเมียหลาย ๆ ตัว ตู้เลี้ยงควรประกอบด้วยก้อนหิน ขอนไม้ และพรรณไม้น้ำ เพื่อเป็นที่กำบัง และควรจะมืด มีแสงสลัว เพื่อที่จะช่วยขับสีของปลาให้เด่นชัดสวยงาม มีลักษณะลำตัวยาวและแบนข้างเล็กน้อย ลำตัวมีสีขาวเงิน มีแถบสีดำขนาดใหญาพาดยาวตามลำตัว ตั้งแต่ขอบหลังตาจรดโคนครีบหาง และมีแถบสีดำบริเวณโคนครีบหางด้านหลังและส่วนท้อง ครีบหลัง ครีบท้อง และครีบก้น ส่วนปลายเป็นกระโดงยาว ครีบหางคล้ายรูปพัด
ประเภท (Catalogy): ปลาหมอสี
ชื่อไทย: มาลาวีเหลือง (สีเหลือง)
ชื่อสามัญ: Yellow peacock, Nkhomo-Benga Peacock
ชื่อวิทยาศาสตร์: Aulonocara baenschi 
วงศ์ (Family): Cichlidae
ถิ่นกำเนิด: ทะเลสาบมาลาวี ทวีปแอฟริกาใต้ บริเวณชายฝั่งของประเทศแทนซาเนียบริเวณที่เป็นพื้นทราย
รายละเอียด: ลักษณะเด่นของมาลาวีเหลืองคือพื้นลำตัวมีสีเหลือง และแถบสีน้ำเงินขวางลำตัว 5-7 แถบ หรือไม่มีเพราะถูกสีเหลืองกลบหมด แก้มสีน้ำเงิน กระโดงสีเหลือง ขนาดเฉลี่ย 10-12 ซม. เพศผู้มีสีสันสดใสกว่าเพศเมีย ซึ่งเพศเมียแทบจะไม่มีสีสันเลย ลักษณะทั่วไปมีลำตัวเพรียวยาว หัวมีขนาดปานกลางได้สัดส่วนกับลำตัว ตาโตและโปน ช่วงตาห่างปากเฉียงขึ้นเล็กน้อย คอดหางยาวเรียว ครีบหลังมีปลายเรียวยาว ส่วนปลายสุดของครีบหลังยาวเกือบจรดปลายหาง ครีบหางเว้า ครีบก้นมีขนาดค่อนข้างใหญ่โดยเฉพาะเพศผู้ จะมีจุดสีเหลืองปรากฎเพื่อช่วยกระตุ้นให้เพศเมียวางไข่เวลาผสมพันธุ์ มีครีบท้องใหญ่กว่าครีบอกและปลายครีบท้องยาวเลยจุดเริ่มของครีบหาง สามารถเลี้ยงเป็นฝูงร่วมกับปลาหมอสีจากทะเลสาบมาลาวีชนิดอื่น ๆ ในตู้ที่ปูพื้นด้วยกรวดเล็กละเอียด ตกแต่งด้วยก้อนหินหลายขนาดเพื่อเป็นที่หลบซ่อน อุปนิสัยชอบขุดทรายขึ้นมา และหวงที่อยู่อาศัย หากปล่อยปลาเพิ่มในตู้ จะไล่ปลาตัวใหม่เพราะหวงที่ ต้องนำปลาเก่าขึ้นมาแล้วจัดตู้ใหม่ จากนั้นจึงปล่อยปลาเก่าและปลาใหม่ลงพร้อมกัน
ประเภท (Catalogy): ปลาหมอสี
ชื่อไทย: มาลาวีห้าสี
ชื่อสามัญ: Ob Peacock
ชื่อวิทยาศาสตร์: Aulonocara sp.
วงศ์ (Family): Cichlidae
ถิ่นกำเนิด: ถูกพัฒนาสายพันธุ์ในประเทศไทย
รายละเอียด: เป็นปลาลูกผสมที่เกิดจากนักเลี้ยงปลาในประเทศไทย รูปร่างคล้ายกับมาลาวีน้ำเงิน แต่มีหัวโตกว่า จะงอยปากทู่ นัยน์ตาโต คอดหางสั้น ครีบหลังมีส่วนปลายยาวเกือบถึงปลายครีบหาง ครีบอกมีขนาดเล็กกว่าครีบอื่น ครีบท้องมีขนาดใหญ่และมีส่วนปลายยาวเลยจุดเริ่มต้นของครีบ ก้น มีจุดสีส้มอยู่ที่บริเวณหัวและตามครีบเกือบทุกครีบ ลำตัวมีพื้นสีขาว มีจุดปะสีส้มที่ส่วนบนของครีบหลังและต้นคอ มีลายสีน้ำเงินกระจายอยู่ทั่ว ครีบหลังสีขาวและเหลือง ครีบท้องสีส้มและมีก้านครีบสีน้ำเงิน ขอบครีบท้องมีสีขาว ครีบหางมีสีขาวแซมแถบสีน้ำเงิน ครีบอกขาว ขนาดเฉลี่ย 10-12 ซม. สามารถเลี้ยงเป็นฝูงร่วมกับปลาหมอสีจากทะเลสาบมาลาวีชนิดอื่น ๆ 
ประเภท (Catalogy): ปลาหมอสี
ชื่อไทย: มาลาวีคอแดง
ชื่อสามัญ: Redside peacock
ชื่อวิทยาศาสตร์: Aulonocara hansbaenschi
วงศ์ (Family): Cichlidae
ถิ่นกำเนิด: ทะเลสาบมาลาวี ทวีปแอฟริกาใต้
รายละเอียด: มีลักษณะเด่นคือมีสีน้ำเงินสดตลอดทั้งตัว ยกเว้นส่วนคอบริเวณหลังแผ่นปิดเหงือกลงมาถึงครีบอก จะเป็นสีส้มถึงสีแดงซึ่งจะตัดกับสีน้ำเงินบริเวณลำตัวและหัว มีขนาดโตเต็มที่ประมาณ 10 ซม. เพศผู้มีสีสันสดใสและมีขนาดใหญ่กว่าเพศเมีย มีครีบหลังที่ยกสูงสีน้ำเงินสวยงาม ที่ขอบด้านบนของครีบหลังมีสีขาวเป็นทางยาว และปลายครีบส่วนท้ายออกสีส้ม รวมถึงครีบหาง ครีบก้น ก็ปรากฎสีส้มที่ส่วนท้ายของครีบเช่นกัน ครีบท้องมีขนาดใหญ่สีแดงบริเวณก้านครีบไม่แตกแขนงขอบนอกสุดเป็นสีขาวอมน้ำเงินและมีส่วนปลายที่ยาวยื่นออกมาเล้กน้อย ลำตัวมีพื้นสีน้ำเงิน มีแถบสีน้ำเงินเข้มพาดขวางลำตัว 8-10 แถบ สามารถเลี้ยงรวมเป็นฝูงกับปลาหมอมาลาวีชนิดอื่นๆได้ 
ประเภท (Catalogy): ปลาหมอสี
ชื่อไทย: หมออัฟราคาจินโด
ชื่อสามัญ: Afra kajindo 
ชื่อวิทยาศาสตร์: Cynotilapia afra 
วงศ์ (Family): Cichlidae
ถิ่นกำเนิด: ทะเลสาบมาลาวี ทวีปแอฟริกาใต้
รายละเอียด: เลี้ยงเป็นฝูงร่วมกับปลาในตระกูลเดียวกันหรือปลาหมอมาลาวีอื่นๆในตู้ปลาขนาดใหญ่ มีลักษณะลำตัวยาวและแบนข้าง นัยน์ตาเล็ก ปากเฉียงขึ้นเล็กน้อย จงอยปากสั้น สีที่ลำตัวแยกเป็น 2 สี ส่วนหัวและลำตัวด้านบนมีสีเหลือง ด้านล่างสีฟ้า มีแถบสีดำพาดขวางลำตัวประมาณ 7 แถบ ระหว่างนัยน์ตาทั้งสองข้างมีแถบสีดำคาด ครีบหลังสีดำมีขอบสีขาวปลายครีบสีฟ้า ครีบก้นมีจุดไข่สีเหลือง 
ประเภท (Catalogy): ปลาหมอสี
ชื่อไทย: หมอลาโบรซัส
ชื่อสามัญ: nan
ชื่อวิทยาศาสตร์: Eclectochromis labrosus
วงศ์ (Family): Cichlidae
ถิ่นกำเนิด: ทะเลสาบมาลาวี ทวีปแอฟริกาใต้
รายละเอียด: สามารถเลี้ยงเป็นฝูงร่วมกับปลาในตระกูลเดียวกันหรือปลาหมอมาลาวีอื่นๆในตู้ปลาขนาดใหญ่ มีลักษณะลำตัวยาวและแบนข้าง นัยน์ตาเล็ก หัวมีขนาดปานกลาง ปากแคบ ริมฝีปากหนา ครีบหลังและครีบก้นส่วนที่เป็นก้านครีบอ่อนมีขนาดใกล้เคียงกัน ครีบอกมีขนาดเล็ก ครีบท้องใหญ่และส่วนปลายยาวเลยจุดเริ่มต้นของครีบก้น พื้นลำตัวสีเหลือง ส่วนหัวสีฟ้าอมน้ำเงิน ครีบหลังสีเหลืองปนดำขอบขาว และปลายครีบหลังมีจุดสีส้มบริเวณก้านครีบอ่อน ครีบก้นและครีบอกสีน้ำตาลขอบขาว 
ประเภท (Catalogy): ปลาหมอสี
ชื่อไทย: หมอกล้วยหอม
ชื่อสามัญ: lemon yellow lab, the blue streak hap
ชื่อวิทยาศาสตร์: Labidochromis yellow
วงศ์ (Family): Cichlidae
ถิ่นกำเนิด: ทะเลสาบมาลาวี ทวีปแอฟริกาใต้
รายละเอียด: เป็นปลาหมอสีที่มีเลี้ยงในประเทศไทยมานานแล้ว นิยิมเลี้ยงกันทั้งมือเก่าและมือใหม่เพราะมีสีเหลืองสวยงามสะดุดตาและยังมีราคาถูก นิสัยไม่ดุร้ายมากสามารถเลี้ยงรวมกับปลาอื่นๆที่มีขนาดเล็กได้ จุดเด่นคือมีสีเหลืองสดสวยสะดุดตา ตัดกับขลิบสีดำบนแนวครีบหลังและครีบหาง มีขนาดโตเต็มที่ไม่เกิน 9 ซม. ปลาหมอกล้วยหอมสามารถเลี้ยงเป็นฝูงกับปลาชนิดเดียวกัน หรือกับปลาหมอมาลาวีชนิดอื่นๆได้ เพราะมีขนาดเล็กและนิสัยไม่ก้าวร้าว ชอบว่ายน้ำเป็นฝูงทำให้ตู้ดูสวยงาม เพศผู้เมื่อถึงวัยเจริญพันธุ์จะเปล่งสีออกมาจัดมาก และปรากฎจุดไข่ปลาสีเหลืองบริเวณครีบก้น ซึ่งตัวที่มีสีสันสวยสะดุดตาที่สุดจะเป็นที่หมายตาของเพศเมีย ซึ่งในปลาหนึ่งฝูงอาจมีเพศผู้ที่สีสวยสดมากๆเพียงตัวเดียวหรือสองตัวเท่านั้นในช่วงผสมพันธุ์ การกินอาหารกินได้ทั้งอาหารสดและสำเร็จรูป เป็นปลาที่กินอาหารเก่งและโตเร็วมาก
ประเภท (Catalogy): ปลาหมอสี
ชื่อไทย: หมอสีอีสเทิร์นบลู 
ชื่อสามัญ: Johanni eastern, Bluegray mbuna
ชื่อวิทยาศาสตร์: Melanochromis johannii 
วงศ์ (Family): Cichlidae
ถิ่นกำเนิด: ทะเลสาบมาลาวี ทวีปแอฟริกาใต้
รายละเอียด: สามารถเลี้ยงเป็นฝูงร่วมกับปลาหมอสีจากทะเลสาบมาลาวีชนิดอื่น ๆ มีลักษณะลำตัวยาวแบนข้าง หัวเล็ก จะงอยปากสั้นทู่ ปากเล็กและอยู่ปลายสุดของส่วนหัว นัยน์ตาเล็ก ลำตัวมีสีฟ้ามีแถบดำพาดตามลำตัวสองแถบ แถบแรกอยู่เริ่มต้นจากเหนือนัยน์ตาไปสิ้นสุดที่โคนหางส่วนบน แถบที่สองเริ่มต้นจากใต้ขอบตาล่างไปสิ้นสุดที่โคนหางส่วนล่าง ครีบหลังสีฟ้าขอบน้ำเงิน ครีบหูดำ ครีบหางสีน้ำเงินขอบขาว ครีบท้องดำขอบขาว ครีบก้นสีดำและมีจุดประกลมสีเหลือง 
ประเภท (Catalogy): ปลาหมอสี